फुकुशिमा संयंत्र में भीषण गर्मी में काम कर रहे हैं कर्मचारी  
फुकुशिमा दाइची संयंत्र में कर्मचारी भीषण गर्मी में काम कर रहे हैं और अब तक कम से कम 31 लोग बीमार पड़ चुके हैं।
जापान में मार्च में भूकंप और उससे आई सुनामी की वजह से क्षतिग्रस्त हुए फुकुशिमा दाइची संयंत्र में कर्मचारी भीषण गर्मी में काम कर रहे हैं और अब तक कम से कम 31 लोग बीमार पड़ चुके हैं।  तोक्यो इलेक्ट्रिक पॉवर कंपनी ने बताया कि इन लोगों ने लू लगने के लक्षणों की शिकायत की थी। संयंत्र में काम करना आसान हो जाए, इसके लिए कई उपाय किए गए हैं। कार्य के समय में तब्दीली की गई है लेकिन लगता है कि ये उपाय पर्याप्त नहीं हैं। मुखौटे पहन कर काम करते समय कुछ ही सेकंड में पसीना बहने लगता है। फुकुशिमा संयंत्र के संकट को दूर करने के लिए लगातार जुटे कर्मचारियों को काम का दबाव महसूस हो रहा है और इस आशंका के चलते वे समुचित अवकाश भी नहीं ले पा रहे हैं कि अवकाश लेने से काम की गति धीमी पड़ जाएगी।